CELEX: 32020D1495
Language: et
Date: 2020-10-13 00:00:00
Title: Nõukogu otsus (EL) 2020/1495, 13. oktoober 2020, Euroopa Liidu nimel võetava seisukoha kohta ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepinguga moodustatud tollikomitees seoses päritolustaatusega toodete mõiste määratlust ja halduskoostöö meetodeid käsitleva protokolli artikli 27 kohaldamise soovitusega

16.10.2020   
               
               
                  ET
               
               
                  Euroopa Liidu Teataja
               
               
                  L 343/20
               
            
         NÕUKOGU OTSUS (EL) 2020/1495,
         13. oktoober 2020,
         Euroopa Liidu nimel võetava seisukoha kohta ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepinguga moodustatud tollikomitees seoses päritolustaatusega toodete mõiste määratlust ja halduskoostöö meetodeid käsitleva protokolli artikli 27 kohaldamise soovitusega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Euroopa Liidu ja selle liikmesriikide ning teiselt poolt Korea Vabariigi vahelist vabakaubanduslepingut (1) (edaspidi „leping“) on ajutiselt kohaldatud alates 1. juulist 2011 ja see jõustus 13. detsembril 2015.
                  
               
                     (2)
                  
                  
                     Lepingu päritolustaatusega toodete mõiste määratlust ja halduskoostöö meetodeid käsitleva protokolli (edaspidi„ protokoll“) artiklis 27 on sätestatud päritolutõendite õigsuse kontrolli kord ning importiva ja eksportiva lepinguosalise tolliasutuste ülesanded ja kohustused.
                  
               
                     (3)
                  
                  
                     Lepingu artikli 6.16 lõike 5 kohaselt on tollikomiteel, mis on moodustatud lepingu artikli 15.2 lõike 1 punkti c alusel, õigus koostada soovitusi, mida ta peab vajalikuks, et saavutada protokollis sätestatud mehhanismide ühised eesmärgid ning tagada nende usaldusväärne toimimine.
                  
               
                     (4)
                  
                  
                     Liit ja Korea Vabariik on jõudnud järeldusele, et protokolli artiklis 27 sätestatud kontrollimenetluse põhijoonte ja selle menetluse eri etappide kohta on vaja ühist arusaama. Selline ühine arusaam peaks olema mõlema lepinguosalise territooriumil nende tolliasutuste huvides, kes vastutavad päritolureeglite järgimise tagamise ja kontrollitavate ettevõtjate võrdse kohtlemise eest.
                  
               
                     (5)
                  
                  
                     Liit ja Korea Vabariik on pidanud asjakohaseks, et tollikomitee sõnastab soovituse protokolli artiklis 27 sätestatud kontrollimenetlust käsitleva ühise arusaama ja nõuetekohase rakendamise kohta.
                  
               
                     (6)
                  
                  
                     On asjakohane määrata kindlaks liidu nimel tollikomitees võetav seisukoht, kuna kõnealune soovitus toob liidule kaasa õiguslikke tagajärgi,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepinguga moodustatud tollikomitees, põhineb tollikomitee soovituse eelnõul (2).
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 13. oktoober 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  ELT L 127, 14.5.2011, lk 6.
         
            (2)  Vt dokument ST 10586/20 veebilehel http://register.consilium.europa.eu.